Elater

Elater er en slekt av biller som hører til familien smellere (Elateridae).

Utseende 
Ganske store, nokså brede, gjerne rødbrune til svarte smellere. Antennene er gjerne sagtakkede, pronotum hvelvet med rundede sider, gjerne kledt med korte, mørke, oppstående hår. Dekkvingene er ofte mer eller mindre rødlige.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Storsmellernes larver lever for det meste i morken, død ved. Denne slektens larver synes å være rovdyr.

Utbredelse 
Slekten har en holarktisk utbredelse. I Norge er arten keisersmeller (Elater ferrugineus) funnet, men den er meget sjelden, bare kjent fra én lokalitet i Vestfold der den ble oppdaget i 2006 og med siste funn i 2011.

Systematisk inndeling 
Siden denne slekten er den først beskrevne slekten av smellere, har et stort antall arter tidligere vært plassert her.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Elaterini Leach, 1815
 Understammen Elaterina
 Slekten Elater Linnaeus, 1758 - ca. 20 arter, i Norge:
 keisersmeller Elater ferrugineus Linnaeus, 1758
 Øvrige arter:
 Elater abruptus Say, 1825 
 Elater acutus (Candèze, 1863) 
 Elater asmodaius Wurst, 1994 
 Elater ater (Candèze, 1865) 
 Elater decorus (Germar, 1843)
 Elater dilaticollis (Fairmaire, 1883) 
 Elater georgelewisi (Suzuki, 1985) 
 Elater lecontei (Horn, 1871) 
 Elater magnicollis (Fleutiaux, 1918) 
 Elater niponensis (Lewis, 1894) 
 Elater pinguis (Horn, 1884) 
 Elater riesei Schimmel, 2007 
 Elater ruficollis (Solier, 1851) 
 Elater sakishimensis Ôhira, 1967 
 Elater solskyi (Suzuki, 1985) 
 Elater splendens Gurjeva, 1974 
 Elater tauricus (Schwarz, 1897) 
 Elater thoracicus (Fleutiaux, 1918)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki. 
 Zahradník, J. og Chvála, M. 1991. Teknologisk forlags store bok om insekter. N.W. Damm. Om smellere, side 282-287.

Eksterne lenker 
 
 bugguide.net - bildedatabas eover nordamerikanske insekter
 

Smellere
Biller formelt beskrevet i 1758
Dyr formelt beskrevet av Carl von Linné